《候钱蜕堂》
宋代·释居简

属闻旌节西南归，跨剑越栈窥峨眉。便将峨眉软庐阜，孔明十倍于曹丕。

怀哉西南一万里，日者庸人扰之耳。豁然天地复清明，断自葛韦遗俗起。

我寻竹岩踏雪来，好怀尽为江山开。人物于人尤不恶，更于众角寻麟角。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。